Bærums Jernværk drev på forekomster av jern på Gommerud og i Eineåsen. Både Gommerud og Økri lå på den tiden under storgården Vøyen. Med smeltehytte, hammerhytte og vertshus kan dette ha vært Norges første jernverkssamfunn. I 1638 ble dammer og driftsbygninger rasert av flom, og jernverket ble da lagt ned. Sannsynligvis ble bygninger og utstyr flyttet til Bærums Verk fra 1640.